

«Քայլ առ քայլ»

բարեգործական հիմնադրամ

«Նախադպրոցական հաստատության մանկավարժական

աշխատողների մասնագիտական կարողությունների և

հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝<<Սաների իրավունքների ու ազատությունների, պատվի ու**

**արժանապատվության պաշտպնությունը>>**

**Դաստիարակ՝ Ռուզան Առաքելյան**

**Մանկապարտեզ՝ «Ձյունիկ-մսուր մանկապարտեզ»ՀՈԱԿ**

**2022թ․**

ԲՈՎԱՆԴԱԿՈՒԹՅԱՆ

1. Ներածություն ……………………………………………………………..3
2. Տեսական մաս առաջին գլուխ………………………………………….4
3. Երկրորդ գլուխ-պարապմունքի պլանավորում…………………………….6
4. Եզրակացություն………………………………………….………………11
5. Օգտագործված գրականության ցանկ……………………………….12

ՆԵՐԱԾՈՒԹՅՈՒՆ

* Երեխաները և երիտասարդները օժտված են մարդկային ընդհանուր իրավունքներով, ինչ մեծահասակները, ինչպես նաև հատուկ իրավունքներ, որոնցով ճանաչվում են նրանց հատուկ կարիքները:

(<<UNICEF>> Armenia (2016)

* Կոնվենցիան առաջարկում է հասկացություն, համաձայն որի երեխան դիտվում է որպես անհատ և որպես ընտանիքի ու համայնքի անդամ` օժտված իր տարիքին ու զարգացման փուլին հարիր իրավունքներով ու պարտականություններով:

(<<Կոնվենցիա>> 1994թ. դեկտ. 21)

* Թեման ընտրվել է` ելնելով շրջապատում տիրող այն մթնոլորտից, որ երեխաները մեր շրջապատում այնքան էլ պաշտպանված չեն:

Այս աշխատանքի ընթացքում ուսումնասիրել եմ բազմաթիվ օրենքներ, ինչպիսիք են` ‘’ՀՀ ՕՐԵՆՔԸ ԵՐԵԽԱՅԻ ԻՐԱՎՈՒՆՔՆԵՐԻ ՄԱՍԻՆ’’:

(Հոդված 22)

Երեխայի պստվի և արժանապատվության պաշտպանության իրավունքը

ԱՌԱՋԻՆ ԳԼՈՒԽ

* ‘’Երեխայի իրավունքների մասին ՀՀ օրենքում, ասվում է.

-Յուրաքանչյուր երեխա ունի պատվի և արժանապատվության իրավունք: Ոչ մի երեխա անձնական, ընտանեկան կյանքի, գրագրության և հեռախոսային խոսակցության գաղտնիության, կամ բնակարանի անձեռնմխելիության իրավունքներ իրականացնելիս չի կարող ենթարկվել կամայական, ապօրինի միջամտության, կամ իր պատվի և արժանապատվության նկատմամբ ոտնձգությունների:

* Երեխայի պատվի և արժանապատվության դեմ ոտնձգություն կատարած յուրաքանչյուր անձ, ներառյալ ծնողները, կամ այլ օրինական ներկայացուցիչները, երեխայի դաստիարակությունը և ուսուցումն իրականացնող այլ անձինք պատասխանատվություն են կրում ՀՀ օրենսդրությամբ սահմանված կարգով:
* Նախադպրոցական կրթության ծրագրերի իրականացման գործում գլխավոր դերը պատկանում է ընտանիքին:

Պետությունը պայմաններ է ստեղծում ընտանիքում երեխաների դաստիարակությունը կազմակերպելու համար:

Ընտանիքին աջակցելու համար պետությունն ստեղծում է նախադպրոցական հիմնարկներ` տարբերակված ծրագրերով մսուր-մանկապարտեզներ և մանկապարտեզներ:

Այստեղ երեխայի ուսուցումն ու դաստիարակությունն իրականացնող անձանց ու երեխաների փոխհարաբերություններն իրականացվում են փոխադարձ հարգանքի հիման վրա:

Մանկապարտեզ գալով, երեխան մոռանում է մի քանի ժամով ամեն ինչ, ինչ-որ կատարվել է իր հետ տանը:

Կան երեխաներ, որ նույնիսկ ամբողջ օրը լուռ են մնացել, պարփակված իրենց մեջ և ահա այստեղ է մեր` դաստիարակներիս դերը, որ երեխային դուրս բերենք այդ իրավիճակից, և դա մենք անում ենք պարապմունքների, խաղերի, խաղ-զվարճանքների միջոցով, օգտագործելով բազմաթիվ հնարներ և մեթոդներ, ռազմավարություններ:

ԵՐԿՐՈՐԴ ԳԼՈՒԽ-ՊԱՐԱՊՄՈՒՆՔԻ ՊԼԱՆԱՎՈՐՈՒՄ

* **Թեման**- <<ՍԱՆԵՐԻ ԻՐԱՎՈՒՆՔՆԵՐԻ ՈՒ ԱԶԱՏՈՒԹՅՈՒՆՆԵՐԻ,

ՊԱՏՎԻ ՈՒ ԱՐԺԱՆԱՊԱՏՎՈՒԹՅԱՆ ՊԱՇՏՊՆՈՒԹՅՈՒՆԸ>>

* **Նպատակը**-Սաներիս իրազեկել, որ նրանցից յուրաքանչյուրը ունի պատվի ու

արժանապատվության, իրավունքների պաշտպանության,

ազատ ապրելու իրավունք:

* **Մեթոդներ**-<<Զրույց>>, <<Մտագրոհ>>, <<Վենի դիագրամ>>
* **Միջավայրը**-ավագ խմբի լուսավոր, գեղեցիկ կահավորված խմբասենյակում`

թվով 20 երեխաների հետ, տնօրենի, մեթոդիստի և երկու

դաստիարակների ներկայությամբ:

* **Անհրաժեշտ նյութեր, պարագաներ**- նկարներ` 1 մեծադիր, 20 հատ

երեխաների քանակով A4 թղթի վրա տպագրված տարբեր

իրավիճակների պատկերներ, A1 թուղթ-1 հատ, գուաշ` կարմիր,

կապույտ, ծիրանի գույներով, նվագարկիչ, համակարգիչ,

հեռախոս:

* **Ընթացքը**- (խթանման փուլ) Մուլտֆիլմի ցուցադրում <<Իրավունքի այբուբեն>>
* Ֆիլմի ավարտից հետո երեխաներին բաժանել եմ յուրաքանչյուրին մի նկար A4 թղթի վրա տպագրված, որոնց վրա պատկերված էին տարբեր իրավիճակներ:

Երեխաները ուշադիր զննելով նկարները հասկանում էին ի՞նչ է պատկերված: Զննելուց հետո հարց եմ տվել երեխաներին, թե ի՞նչ գիտեն իրենց իրավունքների մասին, ի՞նչ է դա, երեխան նայելով իր նկարին վերլուծում է․

-Ես իրավունք ունեմ ազատ խաղալու (ցույց է տալիս նկարը): Մյուս երեխան է կանգնում.

-Մենք իրավունք ունենք բժշկական օգնություն ստանալու:

-Մենք իրավունք ունենք կրթություն ստանալու:

-Մենք իրավունք ունենք խաղաղ ապրելու:

-Մենք իրավունք ունենք լսված լինելու:

-Մենք իրավունք ունենք պաշտպանված լինելու ծեծից, շահագործումից, ոտնձգություններից:

-Մենք իրավունք ունենք կարծիքի, հավատքի ազատության, պատվի և արժանապատվության:



**Իմաստի ընկալման փուլ**—Ես հայտնեցի երեխաներին, որ նաև երեխաները ունեն պարտականություններ և նրանք գտան պարտականությունների նկարները:

Օր.` Երեխաների պարտականությունն է սիրել և հարգել միմյանց:

-Համբերատար լսել մեկմեկու և չընդհատել մեծերի խոսքը:

-Չվատնել լսնունդը, չփչացնել այն:

-Մաքուր պահել միջավայրը:

Որից հետո <<Վենի դիագրամ>> մեթոդով երեխաներին կանչել եմ գրատախտակի մոտ:

Ձախ կողմում կանգնեցրել եմ իրավունքներ պատկերող նկարներով երեխաներին, աջ կողմում պարտականություններ պատկերող նկարներով երեխաներին, իսկ մեջտեղում կանգնել եմ ես` խաղաղության աղավնիները ձեռքիս, ի նշան բոլոր մարդկանց, որոնք ունեն հավասար իրավունքներ և պարտականություններ:

* Ֆիզկուլտ դադար, (աշխուժացնող)-Երգել ենք <<Մենք ուզում ենք խաղաղություն>> երգը և կատարել համապատասխան շարժումներ:



**Կշռադատման փուլ-**

* Երեխաներին հարցրեցի թե արդյոք տանը ծնողների հետ ևս կքննարկեն իրենց իրավունքների ու պարտականությունների թեմայով:
* Պարապմունքի վերջում մենք բոլորս միասին, գուաշով մեր ձեռքի հետքը թողեցինք եռագույն դրոշի գույներով` ի նշան խաղաղության, ազատության, պատվի և արժանապատվության պահպանմանը: Հիշեցին նաև, որ ունենք երեխաների պաշտպանության օր` հունիսի 1-ը:
* Պարապմունքը- դիտարկել և գրառել են տնօրենը, մեթոդիստը և երկու դաստիարակներ:
* Տնօրենի վերլուծություն

-Հագեցած և բովանդակալից պարապմունք էր, թեման արդիական և ուսանելի: Դաստիարակը իրականացրեց իր առջև դրված նպատակները: Մշտապես Ռուզան Առաքելյանի մոտ մեթոդապես ճիշտ և գեղեցիկ պարապմունք է ստացվում, այս պարապմունքը ևս բացառություն չէր:

Մեծ աշխատանք էր տարել (չնայած կարճ ժամանակահատվածում) , ստեղծել էր տրամադրող մթնոլորտ, ուներ համապատասխան պաստառներ, տեսանյութեր:

Հանգամանորեն ներկայացրեց, որ երեխաները ունեն առողջության, անվճար կրթվելու, պատվի և արժանապատվության պաշտպանության, ինչպես նաև պաշտպանված լինելու իրավունք (ֆիզիկական բռնությունից, շահագործումից), որոնք ամրագրված են «ՄԱԿ-ի կոնվենցիայում»:

Շատ կարևոր թեմա էր ընտրված, որ երեխաները նախադպրոցական տարիքից դաստիարակվեն և դառնան սեփական իրավունքներ և պարտականությունները գիտակցող առողջ բանականությամբ քաղաքացիներ:

Երեխաների մասնակցությունը գերազանց էր։

**Մեթոդիստ**-

Պարապմունքն ուսանելի էր և հետաքրքիր: Դաստիարակը ճիշտ էր պլանավորել ընթացքը և օգտվեց համապատասխան մեթոդներից: Հարց ու պատասխանի միջոցով վեր հանվեց երեխաների գիտելիքների պաշարը իրենց իրավունքների մասին, սակայն ոչ բոլորը գիտեին որ կա իրավունք, կա նաև պարտականություն:

Դաստիարակը մանրամասն բացատրեց նաև նրանց պարտականությունները:

Երեխաների ոգևորությունը մեծ էր, նրանք ակտիվ պատասխանում էին հարցերին և այդ ոգևորությունից էլ ստեղծվեց զարգացող միջավայր:

Շնորհակալություն դասատիարակին նման կարևոր, բովանդակալից և հաջող պարապմունք անցկացնելու համար:

Նա հասավ իր նպատակին և խթանեց իմացական կարողությունների զարգացմանը:

Նույնկերպ արտահայտվեցին նաև դաստիարակները, որոնք նույնպես տվեցին իրենց համաձայնությունը, որ հենց պարտեզից երեխան պիտի իմանա իր իրավունքները:

Պարապմունքը այս թեմայով և հիմա շատ կարևոր նշանակություն ունեցավ երեխաների համար:

Դաստիարակը հասավ իր նպատակին:

ԵԶՐԱԿԱՑՈՒԹՅՈՒՆ

Այսպիսով այս պարապմունքի ընթացքում երեխաները իմացան, որ յուրաքանչյուր ոք, անձ ունի կյանքի իրավունք պատվի և արժանապատվության պաշտպանության իրավունք և այլն։

-Այս բուռն և ծավալուն, իմաստալից աշխատանքից հետո ես հայտնաբերեցի ինձ համար, որ դաստիարակը կարող է լինել միանգամից՝ թե՛ լավ հետազոտող, որը աննկատ հետազոտում և գնահատում է իր սաներին և՛ լինել հոգեբան, ընկեր՝ երեխայի համար, և այն մարդը, որ երեխան իր ընտանիքից բաժանվելուց հետո կլինի իր այն լուսավոր կետը, որ ուզում է հասնել յուրաքնչյուր անձ։

-Ես հասա իմ նպատակին, և խորհուրդ կտամ նաև իմ գործընկերներին, որ նրանք էլ աշխատեն այն մեթոդներով և ռազմավարություններով, որոնց մենք ծանոթացանք այս հետազոտական աշխատանքի ընթացքում:

Շնորհակալություն բոլոր կազմակերպիչներին և դասավանդողներին հսկայական աշխատանքներ տանելու համար:

Դուք արժանի եք լավագույնին…Բարին ընդ Ձեզ…

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

* ՀՀ օրենքը (ընդ 29.05.1996թ.) <<Երեխաների իրավունքների մասին>>
* Գլուխ 1 (հոդված 1.19.03.02)

ՀՕ-316

05.11.03 ՀՕ-27-Ն)

* UNICEF Հայաստան
* <<Կոնվենցիա>> երեխաների իրավունքների մասին (20 Նոյեմբերի 1989թ. Հոդված 13)
* Համացանց